



Előterjesztés Zalakaros Város Önkormányzat Képviselőtestülete 2022. május 26-i ülésére

Tárgy: Zalakaros Város Önkormányzata közvilágításának és intézményei részére  
            villamos energia beszerzésre vonatkozó közbeszerzési eljárás lebonyolítására, a 
            felelős akkreditált közbeszerzési szaktanácsadói feladatok ellátására ajánlattételi 
            eljárás lefolytatása

Készítette: Bányai Edit, jegyzői asszisztens

Tisztelt Képviselőtestület!

Zalakaros Város Önkormányzata, a Zalakarosi Közös Önkormányzati Hivatal, a Zalakarosi Óvoda és Bölcsőde, a Zalakarosi Közösségi Ház és Könyvtár, valamint a Karos-Park Városgazdálkodási Kft. – mint együttes felhasználók – valamint az E. on Energiakereskedelmi Kft. között 2021. január 01-jén kelt „Teljes ellátásról szóló villamos energia adásvételi szerződés” 2022. december 31. napján lejár. 2023. január 01. napjától új szerződés megkötése, ezt megelőzően új közbeszerzési eljárás lefolytatása szükséges.
 Jelen előterjesztésben a villamos energia beszerzéshez kapcsolódó, a közbeszerzési eljárás lefolytatásához közbeszerzési szaktanácsadói feladatok ellátásra vonatkozó ajánlati felhívásról szükséges döntést hozni, a meghívotti kör esetleges pontosítása mellett.
A tényleges pénzügyi fedezet meghatározására a beérkezett ajánlatok ismeretében kerülhet sor.

Határozati javaslat: 
A Képviselőtestület: 
1. Egyetért azzal, hogy Zalakaros Város Önkormányzata, Zalakarosi Közös Önkormányzati Hivatal, Zalakarosi Óvoda és Bölcsőde, Zalakarosi Közösségi Ház és Könyvtár, valamint a Karos-Park Kft. ajánlatkérők Zalakaros Város Önkormányzata közvilágításának és intézményeinek részére villamos energia beszerzésre vonatkozó közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására közbeszerzési értékhatárt el nem érő ajánlattételi eljárást folytasson le.
2. Felhatalmazza a polgármestert az ajánlatételi felhívás aláírására és kiküldésre.
3. A pénzügyi fedezet meghatározására a beérkezett ajánlatok ismeretében kerül sor.

Határidő:             azonnal
Felelős:               Novák Ferenc polgármester
Operatív felelős: Illés Gabriella, projektmenedzser


Zalakaros, 2022. május 9.

								Novák Ferenc 
								 polgármester

Humánpolitikai és Ügyrendi Bizottság határozata:
A bizottság javasolja a képviselőtestület számára Ajánlattételi felhívás - Zalakaros Város Önkormányzata közvilágításának és intézményei részére villamos energia beszerzésre vonatkozó közbeszerzési eljárás lebonyolítására, a felelős akkreditált közbeszerzési szaktanácsadói feladatok ellátására napirend kapcsán az előterjesztés szerinti határozati javaslat elfogadását.

